**projektas**

**reg. Nr. T-82**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės mero darbo užmokesčio nustatymo**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymu (2022 m. birželio 30 d. įstatymo Nr. XIV-1268 redakcija), Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalimi, 4 straipsnio 1 ir 2 dalimis, 5 straipsniu, Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1904 2 straipsnio ir priedėlio pakeitimo įstatymu, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės mero darbo užmokestį, kurį sudaro:

1.1. pareiginė alga, apskaičiuojama pagal koeficientą 18,3 (pareiginės algos baziniais dydžiais);

1.2. priedas už tarnybos Lietuvos valstybei stažą, nurodytas Lietuvos Respublikos valstybės tarybos įstatyme, apskaičiuojamas Lietuvos Respublikos Vyriausybės nustatyta tvarka.

2. Pripažinti netekusiu galios Pasvalio rajono savivaldybės tarybos 2020 m. sausio 8 d. sprendimą Nr. T1-5 „Dėl Pasvalio rajono savivaldybės mero darbo užmokesčio nustatymo“.

3. Sprendimas įsigalioja, kai naujai išrinkta Pasvalio rajono savivaldybės taryba susirenka į pirmąjį posėdį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

2023-03-14

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės mero darbo užmokesčio nustatymo**

2023-03-14

Pasvalys

**1. Sprendimo projekto rengimo pagrindas.** Lietuvos Respublikos vietos savivaldos įstatymo Nr. I-533 pakeitimo įstatymu Lietuvos Respublikos vietos savivaldos įstatymas Nr. I-533 išdėstytas nauja redakcija.

**2. Sprendimo projekto tikslai ir uždaviniai.** Įgyvendinti teisinio reguliavimo pakeitimus ir užtikrinti Pasvalio rajono savivaldybės institucijų veiklos tęstinumą, t. y. naujai išrinktai Pasvalio rajono savivaldybės tarybai susirinkus į pirmąjį posėdį, įsigalios sprendimas, kuriuo nustatomas Pasvalio rajono savivaldybės mero darbo užmokestis.

Lietuvos Respublikos valstybės politikų ir valstybės pareigūnų darbo apmokėjimo įstatyme (toliau – Įstatymas) nustatyta, kad valstybės politikų darbo užmokestis susideda pareiginės algos ir priedo už ištarnautus Lietuvos valstybei metus.

Įstatymo priedėlyje nustatyti konkretūs savivaldybių merų pareiginės algos koeficientai, tiesiogiai priklausantys nuo savivaldybės teritorijoje gyvenančių asmenų skaičiaus:

* per 500 tūkst. gyventojų – 19,1;
* nuo 100 tūkst. gyventojų iki 500 tūkst. gyventojų – 19;
* nuo 50 tūkst. gyventojų iki 100 tūkst. gyventojų – 18,6;
* nuo 15 tūkst. gyventojų iki 50 tūkst. gyventojų – 18,3;
* iki 15 tūkst. gyventojų – 18.

Valstybės politikų ir valstybės pareigūnų pareiginės algos skaičiuojamos taikant pareiginės algos bazinį dydį (toliau – bazinis dydis), kurį Vyriausybės teikimu, įvertinus valstybės politikams ir valstybės pareigūnams atstovaujančių organizacijų pasiūlymus, praėjusių metų vidutinę metinę infliaciją (skaičiuojant nacionalinį vartotojų kainų indeksą) ir kitų vidutinio darbo užmokesčio viešajame sektoriuje dydžiui ir kitimui poveikį turinčių veiksnių įtaką, tvirtina Lietuvos Respublikos Seimas iki Seimo pavasario sesijos pabaigos. 2023 metais taikomas bazinis dydis – 186 Eur.

Priedas už ištarnautus Lietuvos valstybei metus, skaičiuojamas vadovaujantis Tarnybos Lietuvos valstybei stažo skaičiavimo taisyklių, patvirtintų Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“ (Lietuvos Respublikos Vyriausybės 2018 m. lapkričio 28 d. nutarimo Nr. 1174 redakcija) nustatyta tvarka.  Priedą už tarnybos Lietuvos valstybei stažą sudaro 1 procentas valstybės politiko ar valstybės pareigūno pareiginės algos už kiekvienus tarnybos Lietuvos valstybei metus, tačiau šio priedo dydis neturi viršyti 30 procentų pareiginės algos (Įstatymo 5 str. 2 d.).

**3. Kokios siūlomos naujos teisinio reguliavimo nuostatos ir kokių rezultatų laukiama:** Nustatytas Pasvalio rajono savivaldybės mero darbo užmokestis.

**4. Skaičiavimai, išlaidų sąmatos, finansavimo šaltiniai**. Savivaldybės biudžeto lėšos nustatytam darbo užmokesčiui.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Iniciatoriai – Pasvalio rajono savivaldybės administracijos Juridinis ir personalo skyrius, atsakingas – Pasvalio rajono savivaldybės administracijos Apskaitos skyrius.

Skyriaus vedėja Jurgita Karčiauskienė